nyuuzyou/wikis huggingface dataset:
sitelen nanpa pi leko walo pimeja

li sitelen ilo li ken pana e sona pi nasin mute tawa ilo nanpa kepeken ilo lukin. jan pi pi ma Nipon li mama ona.
nasin ni li awen e sona kepeken nasin nanpa pi kule tu taso. ilo nanpa li kepeken nasin nanpa ni, la nasin sitelen ni li pona tawa ilo. leko mute li pana e sona sama la ilo li ken ala lukin e leko wan la sona li awen. ni li kepeken nasin Wi Solomon pi weka pakala. jan li ken wile pakala e ona. jan li weka e kipisi wan pi sitelen leko li ken pana e sitelen pi pona lukin, la ilo li awen ken kama jo e sona tan leko.
==nasin en kipisi==
nasin sitelen ni li kama ante lon tenpo. nasin ante li jo e nanpa ante. sitelen leko li toki e nanpa pi nasin ona.
kipisi wan pi sitelen leko li toki e ni: sona li nasin seme. nasin tu tu ni li lon: nanpa, en sitelen Lasina, en toki ilo, en sitelen Kan. ona li awen lon ilo Internet Archive.
leko pi mute nanpa wan li pana e sona suli pi sitelen leko. jan li wile e sona ni. sona ante li weka taso e pakala.
kulupu leko ni li lon: ona o sama lon sitelen leko ale. ni la, ilo li ken sona e ni: sitelen leko li lon seme.
selo sitelen li wile walo lon tenpo ale. ni la, ijo li lon poka sitelen la, ona li ike ala e sona.
==kepeken==
sina wile lukin e lipu ilo la sina wile sona e nimi linluwi ona. sitelen leko li ken toki e nimi ni.
tomo moku li wile toki e ni: moku seme li lon. tenpo pini ale la, ona li sitelen e ni lon lipu. tenpo ni la, tomo moku li ken sitelen e ni lon lipu ilo, la sitelen leko li ken pana e lipu ilo ni.
ilo li wile kepeken linluwi la, ona li wile toki tawa ilo pi pana linluwi. ilo pana mute li pana tawa ilo ni taso: ilo li sona e toki len. sitelen leko li ken pana e toki len.
==tan sona==
sitelen nena Paja

sitelen nena li nasin sitelen pi lukin ala. jan li pilin e ona kepeken luka. jan li open e pali ona lon sike nanpa 1824 (lon sike ona nanpa 15) tan ni: lukin ona li moli. 
sitelen wan pi nasin Paja la nena luka wan anu luka tu wan li ken lon li ken lon ala. sitelen wan ni li ken sitelen wan pi nasin sitelen ante li ken sitelen mute li ken toki e ni kin: sitelen kama li suli anu nanpa anu ijo ante. kulupu nena sama li ken ante lon toki ante.
kulupu:nasin pi sitelen toki
sitelen pi ilo telo tan jan Mase Tusan

sitelen li sitelen kiwen tan jan Mase Tusan tan tenpo sike nanpa 1917. ona li ni: nimi "R. Mutt" lon ilo telo jaki. jan Mase Tusan li pali e sitelen ni tan . jan Ape Sikeli li sitelen suno e ilo telo. ona li open e sitelen ni lon lipu . lipu ni li lipu pi nasin Tata. sitelen pi ilo telo li suli tawa nasin Awan Ka.
tenpo sike nanpa 2004 la, jan 500 tan ma Juke li toki e ni: sitelen ilo telo li sitelen suli nanpa wan pi kulupu pi tenpo sike mute nanpa 20.http://news.bbc.co.uk/2/hi/entertainment/4059997.stm
kulupu:sitelen
sitelen pi jan Pepa pi soweli Kawa

li lipu sitelen tan jan Tewi Kawa. pana ona li open lon tenpo mun nanpa 5 lon tenpo sike nanpa 2014.jan David Revoy li toki e ni lon lipu About. mi lukin e lipu lon tenpo suno nanpa 19 lon tenpo mun nanpa 4 lon tenpo sike nanpa 2024 kulupu mute li suli e ona.
sitelen musi ni la, jan Pepa li jan pi wawa nasa. soweli Kawa li soweli ona. lipu o pona tawa ale la, ike suli li lon ala.
tenpo sike nanpa 2024 la jan Tewi Kawa li toki e ni: ona li wile pini e pali lipu. lipu nanpa 42 li lipu pini.jan David Revoy li toki e ni lon lipu The end of Pepper&Carrot and my next project.. mi lukin e lipu lon tenpo suno nanpa 19 lon tenpo mun nanpa 4 lon tenpo sike nanpa 2024
==nasin==
sitelen ni li nasin jo pi jan mute li nasin Open-source, la jan mute li ken pali e ijo pi sitelen ni. jan li pali e sitelen e len e musi.
===ante toki===
jan Tewi Kawa li pana e nasin pi ante toki tawa ale. ale li ken ante e toki pi sitelen ni tan nasin ona.jan David Revoy li toki e ni lon lipu Translate the webcomic. mi lukin e lipu lon tenpo suno nanpa 19 lon tenpo mun nanpa 4 lon tenpo sike nanpa 2024 ni la, toki 68 li lon ona. toki ni 27 li lon lipu ale.sona ni li tan lipu lipu open - jan Pepa&soweli Kawa. mi lukin e lipu lon tenpo suno nanpa 19 lon tenpo mun nanpa 4 lon tenpo sike nanpa 2024
toki pona li lon lipu ale. jan Ke Tami li toki pona e lipu. sitelen pona li lon lipu mute, taso la sitelen Lasina li lon lipu ale.
==lipu ale==
ona li pali e lipu tan lipu nanpa 6 tawa lipu nanpa 24 la, jan Tewi Kawa li pali kepeken toki Kanse.
nanpa	nimi
1 	
2 	
3 	
4 	
5 	
6 	
7 	
8 	
9 	
10 	
11 	
12 	
13 	
14 	
15 	
16 	
17 	
18 	
19 	
20 	
21 	
22 	
23 	
24 	
25 	
26 	
27 	
28 	
29 	
30 	
31 	
32 	
33 	
34 	
35 	
36 	
37 	
38 	
== tan sona ==
kulupu:lili ike
kulupu:sitelen musi
kulupu:sitelen
sitelen pi ken jan

sitelen pi ken jan li kulupu pi lipu lawa li awen e jan ale. lipu lawa ni li toki e ni: jan ale li jo e ona lon tenpo ale. jan mute li toki e ona lon tenpo mute. taso pini pi utala suli nanpa tu la, jan mute li pilin e ni: sitelen pi ken jan li suli mute a. tan ni la, kulupu pi li pana e toki pi ken jan pi ma ale. 
ijo pi sitelen pi ken jan li ante tawa jan ante. kulupu ona li ken jo e ijo sama ni: jan ale li ken tawa li ken toki insa e ijo ale li ken alasa e nasin sewi ale. kin la, jan mute li pilin e ni: jan li ken ante e jan lawa pi ma ona. 
ma ale pi ma mute wan li toki e ni: sitelen pi ken jan li pona. taso ma ale li awen ala e ni tawa jan ona. tenpo pini en tenpo ni la, ma mute ante li pakala e sitelen ni tawa jan ona. awen pi jan ali li wile e pali mute tan ma ale lon tenpo ale.
kulupu:lipu lawa
kulupu:nasin lawa
kulupu:nasin jan
sitelen pi lape lili

jan li lape lili anu pilin mute la ken la ona li lukin e sitelen pi lape lili. sitelen lape ni li ken sama lili sitelen lape. anu jan li ken ante e ijo ona. jan li ken pali e ijo mute lon sitelen pi lape lili tan ni: ona li ken sona e ijo ale ona li ken ante e ni. jan mute li musi kepeken sitelen pi lape lili li tawa ma ante pi pilin ona.
kulupu:sitelen
kulupu:sitelen lape
kulupu:lape
kulupu:lipu ni li tan lipu Panton la o lukin
sitelen pi palisa mama mun

li sitelen mun. li sitelen e ona lon tenpo sike 1995. sitelen la, palisa tu wan pi kon mun li lon. ona li jo e nimi "palisa mama" tan ni: lon tenpo mute kama la, palisa ni li kama suno. ona li mama e suno sin. kin la, suno sin ante lon poka ona li pakala e ona kepeken tenpo mute.
kulupu:mun
sitelen pi poki jaki Kipisi

li kulupu pi sitelen tawa musi li tan . (ilo la ona li .) ona li open lon sike nanpa 2023 lon ilo Jutu.
== kama ==
sitelen la poki jaki nasa li jo e lawa jan lon insa. ona li utala e anu ilo kalama anu sinpin sitelen. kulupu tu ni la kin li lon li wawa mute. tenpo la wawa pi kulupu tu li kama suli.
== pali ==
jan Jelasimo li pali e sitelen kepeken tan kulupu Walu pi pali musi. ni la ona li kepeken sijelo kin tan musi ona. sitelen open la lawa pi poki jaki li tan sijelo jan tan musi Alaje nanpa tu. open la sitelen li lili li tawa ilo luka li musi nasa taso. kama la jan Tapapun li kama pali wawa e sitelen kepeken tenpo suli.
kalama pi poki jaki li tan kalama tu: tan en tan . pi ilo Towin li wan e ona. jan Tapapun li pana ala e mani tawa jan pali la li utala e sitelen.
== kulupu ==
jan mute mute li sona e sitelen ni. ona li pona tawa jan sin mute li ike tawa jan mute pi sin ala. jan suli li toki e ni: ona li jaki e lawa. jan li kepeken nimi "skibidi" pi kon ala tawa musi.
 en li lawa e pali pi sitelen suli mute li wile pali e sitelen suli pi poki jaki. li kama lawa e nimi sitelen e jan ilo sitelen. ona li ken e ni: kulupu li pali e ilo musi pi jan sitelen e len pi jan sitelen. pini pi sike nanpa 2023 la ona (anu ona pi lon ala) li toki e ni tawa lawa pi : ona o weka e ijo sitelen tan ma ona. jan Jelasimo li wile ala e weka li wile e ni: jan li kama ala jo e mani la ona o ken kepeken ijo sitelen. kama la kulupu en lawa li toki la ale li kama pona.
pini pi sike nanpa 2024 la ijo pi sitelen ni li kama lon . jan pi ilo lukin li kama jan musi. palisa li kama ilo pakala. poki jaki li kama ijo monsi.
kulupu:sitelen tawa
sitelen pi toki pona

sitelen pi toki pona li nasin sitelen mute lon toki pona. jan mute li kepeken sitelen Lasina li kepeken sitelen pona li kepeken sitelen sitelen. sitelen ante mute li lon kin.
== sitelen Lasina ==
sitelen Lasina lon toki pona li jo e sitelen kalama luka luka tu tu. sitelen Lasina ni li nimi e AEI pi toki pona. ni li mute ala. sitelen ni li:
a e i o u j k l m n p s t w
sitelen ale li jo e kalama wan.
== sitelen pona ==
sitelen pona li jo e sitelen mute. nimi ale li jo e sitelen ante.
=== sitelen pona tan jan Mimoku ===
sitelen pona tan jan Mimoku li jo e luka luka luka weka wan sitelen. ni li mute ala. tenpo ale la tu sitelen li wan.
== sitelen sitelen ==
sitelen sitelen li sitelen pi jan Josan. sitelen sitelen li jo e sitelen mute li ante. ni li jo e linja mute.
== sitelen telo ==
sitelen telo li sama lukin tawa sitelen Nijon.
kulupu:nasin pi sitelen toki
kulupu:toki pona
kulupu:lipu ni li tan lipu Panton la o lukin
sitelen pona

sitelen pona li nasin sitelen pu pi toki pona tan jan Sonja. nimi wan li lon toki pona la sitelen wan ona li lon sitelen pona. jan li wile sitelen e nimi suli pi ijo wan kepeken sitelen pona la ona li kama jo e linja nimi pi kalama nanpa wan sama kalama ale nimi (nimi "Sonja" li ken kama linja "soweli olin nena jelo awen") li pana e ona lon poki. 
jan li wile toki e ni: nimi nanpa wan li tan nimi nanpa tu (ken: toki pona - nimi "pona" li tan nimi "toki") la ona li ken wan e sitelen tu ni. ona li ken pali e ni kepeken nasin tu: sitelen nanpa wan li lon insa pi sitelen nanpa tu anu sitelen nanpa wan li lon sewi pi sitelen nanpa tu.
kulupu:nasin pi sitelen toki
sitelen pona
kulupu:toki pona
kulupu:lipu ni li lon lipu Panton kin la o lukin
sitelen pona (kon ante)

sitelen pona li nasin sitelen pu pi jan Sonja. tenpo sike nanpa 2014 la jan Sonja li pana e ona tawa jan ale.
nasin sitelen ante li jo e nimi "sitelen pona":
* sitelen pona pi jan Mimoku (2006)
* sitelen pona pi jan Makuwe (2017)
kulupu:nimi pi kon mute
sitelen pona pi jan Mimoku

sitelen pona pi jan Mimoku li nasin sitelen pi toki pona. tenpo sike 2006 la jan Mimoku li pali e ona.
sitelen nimi li nimi pona kin tawa ona.
jan Sonja li pali e sitelen pona pu la ona li toki e ni tawa jan Mimoku: mi ken ala ken kepeken nimi "sitelen pona"? jan Mimoku li toki e ni: sina ken.
== lipu ante ==
* lipu pi jan Mimoku pi nasin sitelen ona
kulupu:nasin pi sitelen toki
kulupu:toki pona
sitelen sitelen

sitelen sitelen anu sitelen suwi li nasin sitelen pi toki pona tan jan Josan. ona li nasin pi sitelen nimi li nasin sitelen pi kulupu kalama.
selo sitelen li sama nasin sitelen Maja.
ona li pu.
==sitelen ale==
===nimi===
===kulupu kalama===
==o lukin==
*sitelen pi toki pona
== lipu ante ==
*lipu pi sitelen sitelen tan jan Josan
kulupu:nasin pi sitelen toki
kulupu:toki pona
kulupu:lipu ni li tan lipu Panton la o lukin
sitelen tawa

sitelen tawa li awen e ijo pali. ona li ken jo e kalama. ken la, ona li ken jo e ijo lon anu ijo pi lon ala. lon la sitelen li tawa ala. taso ilo li pana e sitelen mute pi tawa ala la lukin la ona li tawa. sitelen tawa li pona li musi tawa jan mute.
nasin ni pi sitelen tawa li kama lon poka pi tenpo sike nanpa 1890. tenpo pini la, nasin ante pi sitelen tawa li lon. sitelen tawa li kama suli lon nasin jan. tenpo sin la, sitelen tawa li pona tawa jan pi ma ali. ilo mute li ken pana e sitelen tawa. kin la, tomo pi sitelen tawa li lon.
tenpo open la, sitelen tawa li ken jo e kule tu taso: pimeja en walo. taso tenpo ni la, sitelen tawa li ken jo e kule ali. 
kulupu:sitelen tawa
kulupu:musi
sitelen tawa "jan taso li lon tomo"

li sitelen tawa pi ma Mewika. tenpo sike nanpa 1990 la jan Kisu Kolonpa en li pali e ona.
== nasin ijo==
kulupu jan li wile tawa ma tomo Paki lon tenpo pana. jan lili Kewin li ike e pilin pi kulupu jan ona. mama ona li jan Kesu li tawa e ona tawa tomo lape ona. jan Kewin li wile e ni: kulupu jan ona li weka.
tenpo pimeja la kon wawa li pakala e tan wawa. ilo mu ona li pini ala e lape ona tan ni. kulupu li wile tawa tomo pi tomo waso la ona li sona ala e ni: jan Kewin li lon tomo ona li lape. jan Kewin li pini lape la ona li pilin e ni: wile ona li kama lon. tenpo lili li pini la ona li pilin ike tan ni: ona li pilin e ni: mije Mali li moli e jan. mije Mali li lon tomo li lon poka pi jan Kewin.
jan lanpan tu li kama tawa tomo ona. ona li jan Ali li jan Mawi li wile e ijo tomo tan ni: ona li pilin e ni: jan ala li lon tomo. taso tenpo lili li pini la ona li pilin e ni tan jan Kewin: jan mute li lon tomo. ona li wile kama tawa tomo lon tenpo ante.
kulupu pi jan Kewin li lon tomo waso la jan Kesu li kama sona e ni: jan Kewin li lon tomo. ona li kama lon ma tomo Paki la ona li kama sona e ni: ona li ken tawa ma Mewika la tenpo suno tu li wile pini. jan Kesu li awen lon tomo pi tomo waso. kulupu li tawa tomo ante.
jan Kesu li kama tawa ma Pensiwenija la ona li ken ala tawa tomo ona. taso jan pi kalama musi li kama sona e ona la jan Kesu li wile tawa tomo ona lon poka pi kulupu jan lon tomo tawa ona.
tenpo pimeja pi tenpo pana la jan Ali en jan Mawi li kama sona e ni: jan Kewin taso li lon tomo. jan Kewin li kute e ni: tenpo pimeja la ona li tawa insa tomo. jan Kewin li tawa jan pi len Santa li toki e ni tawa ona: ona li wile e kulupu ona. jan Kewin li tawa tomo sewi li lukin e mije Mali. mije li toki e ni tawa jan Kewin: ona li moli ala e jan. tenpo mute la ona li lukin ala e jan lili ona. jan Kewin li toki e ni tawa ona: ona o lukin e jan lili ona.
jan Kewin li pali e ijo alasa lon tomo ona. jan lanpan li tawa tomo la ijo ni li pakala e ona. jan Kewin li toki e ni tawa jan lawa kepeken ilo toki: jan lanpan li lon tomo ona. jan lawa li kama li lanpan e ona.
tenpo suno li pini la jan Kewin li pilin ike tan ni: kulupu ona li awen weka. taso jan Kesu li kama. ona en jan Kewin li pilin pona. tenpo lili li pini la kulupu jan li kama. jan Kewin li toki ala e jan Ali e jan Mawi tawa ona.
sitelen tawa Anime

thumb|poki pi sitelen tawa ni lon tomo esun
 li sitelen tawa pi lon ala tan ma Nijon. toki Nijon la, kon pi nimi "アニメ" li sitelen tawa ali pi lon ala. nimi li tawa jan ni: ona li pilin pona tawa sitelen tawa pi ma Nijon. sitelen tawa pi lon ala pi ma Nijon li sama lipu Manka.
kulupu:sitelen tawa
kulupu:ma Nijon
sitelen tawa Metopoli

li sitelen tawa musi pi ilo nasa. ona li pana lon tenpo sike 1927 lon ma Tosi. mama lawa pi ona li . ona li kama tan e lipu sitelen tan jan Teja Wanapo (Thea van Harbou). ona li sitelen e sitelen tawa lon poka jan Pite. ona li jo e jan musi suli ni: jan Kusa Puli en jan Alete Ape en jan Luto Kijen-Loke en jan Pike En.
ona li pana e sitelen pi ma tomo lon tenpo kama. jan mani li lon tomo sewi, taso jan pali li lon anpa e ma. jan pali li pali ike tawa wawa e ma tomo. jan suli pi sitelen tawa ni li mije lili pi jan lawa pi ma tomo ni. ona li wile e ni: tawa wan e jan pi ma tomo.
ona li suli mute tawa sitelen tawa pi ilo nasa. jan mute li pilin e ni: tenpo ali la, sitelen tawa ni li pona mute. ona li pana sona tawa mama mute pi sitelen tawa.
taso, tenpo open la, jan li weka e sitelen mute tan ona tan ni: ona li suli mute ike tawa jan mute. tan ni, jan ala li jo e sitelen tawa ali lon tenpo mute. tenpo sike 2008 la, jan li kama jo e sitelen tawa ali lon ma Alensina. ona li pakala, taso jan li pona e ona mute. tenpo ni la, sitelen tawa li ali pi nanpa ni: 95%.
kulupu:sitelen tawa
sitelen tawa Pelejewana

sitelen tawa Pelejewana (toki Inli: Blade Runner) li sitelen tawa musi pi ilo nasa tan tenpo suno 1982. jan lawa pi pali e sitelen tawa ni li jan Witeli Seko (Ridley Scott). jan musi ni li suli lon sitelen tawa ni: jan Awison Po (Harrison Ford) en jan Luke Jawe (Rutger Hauer) en jan Son Jun (Sean Young). ona li sama lili e lipu nimi "ilo jan li jo ala jo e sitelen lape pi ilo soweli?" (Do Androids Dream of Electric Sheep?) tan jan Pile Teke (Phillip K. Dick).
toki pi sitelen tawa ni li lon ma tomo Losansele lon tenpo suno 2019. toki pi sitelen tawa li ni: jan Teka (Rick Deckard) li jan alasa pi ilo jan ("jan Pelejewana"). ilo jan ni li lukin sama li pali sama tawa jan lon. taso, ona li jan powe. ilo jan li jo e wawa sijelo mute. jan lon li jo we ilo jan li pana pali ike tawa ilo jan lon mun Masi. ni li ike mute tawa ilo jan. kulupu pi ilo jan pi nanpa tu tu li weka wawa e mun Masi. ona li kama tawa ma tomo Losansele. tan ni, kulupu lawa li pana e pali tawa jan Teka. jan Teka li wile alasa li wile moli e ilo jan.
sitelen tawa ni li pona tawa jan mute. tenpo ni la, jan mute li pilin pona tawa ona kin. tenpo suno 2017 la, sitelen tawa pi nanpa tu li pana. nimi ona li "sitelen tawa Pelejewana pi tenpo suno 2049" (Blade Runner 2049).
kulupu:sitelen tawa
sitelen tawa Pen 10

Pen 10 (Inli la: Ben 10) li kulupu pi sitelen tawa. Pen 10 nanpa wan li kama lon tenpo sike 2005. kulupu Jan Utala (Inli la: Man of Action) li pali e Pen 10.
=== sitelen tawa mute ===
ni li sitelen tawa pi Pen 10:
# Pen 10
# Pen 10: Wawa Pi Jan Ma Weka
# Pen 10: Sewi Pi Jan Pi Ma Weka
# Pen10: Ale
# Pen 10 Sin
Pen 10: Sin li toki e toki ante pi Pen 10.
=== jan toki pi Pen 10: ===
Pen Lukaluka
sitelen tawa Pen 10 (2005) en sitelen tawa Pen 10 Sin la, Pen li jan lil. sitelen tawa ante la ona li jan pi kama suli. Pen li kama jo e ilo Onisise tan sewi. ilo Onisise li ni: ona li ante e selo pi Pen tawa jan pi ma ale ante
* 
* 
*
kulupu:sitelen tawa
sitelen tawa Pinku

li kulupu musi pi sitelen tawa pi lon ala lon ilo pi sitelen weka. ona li kama tan ma Suwasi lon tenpo sike nanpa 1990. ona li sitelen tawa pi kulupu mama pi waso lete lon ma Antasika. waso suli pi sitelen tawa ni li jan Pinku. toki pi waso pi sitelen ni li sama ala toki jan. ona li mu. kalama mu ona li sama ni: "nu nu!". tan ni la, sitelen tawa ni li pona tawa jan lili pi toki ante pi ma ante. tenpo open la, ona li pali lon tenpo sike nanpa 1990 tawa tenpo sike nanpa 2000. taso, sitelen sin li pali lon ma Juke lon tenpo sike nanpa 2003 tawa tenpo sike nanpa 2006. tenpo sike nanpa 2017 la, kulupu sitelen Pinku sin li pali lon ma Nijon.
kulupu:sitelen tawa
sitelen tawa Puwela Maki Matoka Makika

li sitelen tawa pi lon ala pi ma Nijon. tenpo mute la jan li toki e nimi lili "Matoka Makika." tenpo sike 2011 la kulupu pali musi Makika Kuwateto li pali e sitelen tawa. kulupu pali musi Saputo li sitelen e sitelen tawa ona. linja toki li ni: jan Matoka Kaname en kulupu pi jan pona ona li pali e lipu wawa nasa lon li kama jan meli pi wawa sewi. ona mute li utala e jan ike pi wawa sewi nasa la ona mute li kama sona e pilin ike pi jan meli wawa sewi. 
kin la lipu pi sitelen musi pi ma Nijon li lon. kulupu pi sitelen tawa lili en kulupu pi sitelen tawa suli tu li lon. kin la tenpo sike 2013 la sitelen tawa suli pi nanpa tu wan Lepelijon li kama lon. tenpo sike 2017 la musi li kama lon. tenpo sike 2017 la kulupu pi sitelen tawa lili Makija Lekoto li kama lon. 
sitelen tawa Puwela Maki Matoka Makika li pona tawa jan mute tan ni: ona li jo e linja toki pona e kalama musi pona li pona lukin a. kin la ona li ante tawa sitelen tawa musi pi jan meli pi wawa sewi.
kulupu:sitelen tawa
sitelen tawa Soweli Lili Mi

li kulupu pi sitelen tawa li kulupu pi ijo musi tan .
ijo musi ni li soweli tawa lili pi kule mute
sitelen tawa mute pi Soweli Lili Mi:
# Soweli Lili Mi (tan tenpo sike 1986)
# Toki Pi Soweli Lili Mi (tan tenpo sike 1992)
# Soweli Lili Mi: Jan Pona Li Wawa (tan tenpo sike 2010)
# Lon Pi Soweli Lili Mi (tan tenpo sike 2020)
# Soweli Lili Mi: Sitelen Sina (tan tenpo sike 2021)
== jan seme li lukin e sitelen tawa Soweli Lili Mi==
kulupu Apo li pali e sitelen tawa Soweli Lili Mi tawa meli lili, taso tenpo sike 2010 la jan suli li kama lukin e sitelen tawa Soweli Lili Mi: Jan Pona Li Wawa
kulupu pi jan suli ni li pali e kalama musi e sitelen tawa e toki musi e ijo ante
kulupu:sitelen tawa
sitelen tawa Sukokala

sitelen tawa Sukokala(toki Nijon la しゅごキャラ!, Shugo Kyara!), li lipu musi meli tan tu Pisipito. ona li ni: jan Amu li meli pi tomo sona lili. jan selo ona li pona mute tawa jan, taso pilin ona li wile wan taso. jan Amu li wile e wawa pi pilin wile la, ona li lukin e sike mama kule tuli, ona li kama lon e jan Sukokala tuli ni: jan Lan, jan Miki, jan Su. ona li kama lipu Nakajosi. 
== ona li ni ==
jan pi sitelen tawa ni li jan Amu, li meli pi tomo sona lili Sejo. ona li pona mute tawa jan. jan li toki e toki nasa ona. taso pilin lon ona li wile wan taso, ona li ken ala pana e ni tawa jan. tenpo pimeja wan la, ona li toki wile e ni: ona li ken pana e pilin lon ona tawa jan. tenpo suno kama la, ona li lukin e sike mama kule tuli lon supa lape ona. ona li loje, kule-telo, laso. ona li kama lon e jan Sukokala tuli ni: jan Lan, jan Miki, jan Su. jan Sukokala li pona e jan Amu tan ona li ken pali e wile ona. lon pi jan Amu li nasa mute, ona li pilin ike tan jan Sukokala ona, tan jan awen pi tomo sona Sejo. jan awen li jo e jan Sukokala kin! jan kepeken jan Sukokala li ken "ante jan"(ante Kalanali), li ken "ante Kalasen". ante jan li jo e wawa mute tan utala en selo. ante Kalasen li jo e wawa kin, taso ona li jo e kepeken pona. kama la, ona li pali e ni: jan Amu li "jan nasa", li lukin e sike mama Eki e jan Ekikala. ona li wile jan ike. tan li ni: jan awen li ken pona e wile ona.
kin la, kulupu Isuta li alasa e sike mama, tan ona li lukin tan sike mama ENPIJO. sike mama ENPIJO li ken lon e wile pi jan jo. taso, ona li pali e sike mama Eki e jan Ekikala
kama la, jan Sukokala nanpa po li kama lon, li jan Taja. sama ala jan Sukokala ante pi jan Amu la, sina lukin e ona lon tenpo mute lili. jan Amu li jo e pilin nasa la, ona li jan Ekikala, li "alasa" tan jan pi toki musi. jan ni li jan Utau, li ante Kalasen kepeken jan Taja tan tenpo musi. ni li tan kulupu Isuta li wile jo e sike mama Enpijo. kama la, jan Taja li kama pona, li jan Sukokala pona. ona li kama lon tenpo pi ike mute
kulupu:sitelen tawa
kulupu:lipu ni li tan lipu Panton la o lukin
sitelen tawa Totatama

sitelen tawa Totatama(toki Inli Total Drama, “utala jan mute”) li sitelen tawa pi ma Kanata. ni li jo e ante luka tu tu. ni li:
#Totatama Awila(toki Inli Total Drama Island, "ma lili pi utala jan mute"
#Totatama Akiso(toki Inli Total Drama Action, "sitelen tawa pi utala jan mute")
#Totatama Watu(toki Inli Total Drama World Tour, "tawa ma pi utala jan mute")
#Totatama Rewenosilan(toki Inli Total Drama Revenge of The Island, "ma lili pi utala jan mute li kama"
#Totatama Alasa(toki Inli Total Drama All stars, "jan pi pona mute pi utala jan mute")
#Totatama Pakituwila(toki Inli Total Drama Pahkitew Island, "ma lili pi utala jan mute Pakitu")
sitelen tawa musi pi jan utala wawa

sitelen tawa musi pi jan utala wawa (toki Inli la "Bravest Warriors") li sitelen tawa musi. ona li tan jan Penleton Wa li tan ma Mewika.
==pali seme li lon sitelen ni?==
tenpo kama li lon sitelen ni. kulupu pi jan utala wawa li tawa ma ante tan ni: ona li awen e jan suwi ante kepeken wawa pi pilin ona.
==jan lawa seme li lon sitelen ni?==
*jan Kisope Kiman (toki Inli la "Christopher Kirkman'") li jan lawa pi kulupu jan wawa. ona li olin e jan Pe. ona li jo e pipi pi linja pi jelo en pimeja. pipi ona li ken kama ilo utala palisa.
*jan Pe Tesuka (toki Inli la "Beth Tezuka") li jan lawa sin. ona li jo e soweli pi noka pona. soweli ona li ken kama ilo utala pi soweli pi noka pona pi linja mute .
*jan Teni Wakuse (toki Inli la "Daniel Vasquez") li jan pi kulupu jan wawa. soweli ni li ken kama ilo utala palisa li ken kama ilo utala pi jan Kalin.
*jan Pun (toki Inli la "Plum") li jan pi kulupu utala wawa pi ala. ona li jan kala .
*jan Walu (toki Inli la "Wallow") li jan pi kulupu wawa. ona li jo e waso . waso li ken kama ilo pi alasa pi kasi suli.
kulupu:sitelen musi
kulupu:sitelen tawa
kulupu:lipu ni li tan lipu Panton la o lukin